CELEX: E2022P0007
Language: mt
Date: 2022-06-03 00:00:00
Title: Azzjoni mressqa fit-3 ta’ Ġunju 2022 mill-Awtorità ta’ Sorveljanza tal-EFTA kontra l-Iżlanda (Il-Kawża E-7/22) 2022/C 271/10

14.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 271/11
            
         
      Azzjoni mressqa fit-3 ta’ Ġunju 2022 mill-Awtorità ta’ Sorveljanza tal-EFTA kontra l-Iżlanda
      (Il-Kawża E-7/22)
      (2022/C 271/10)
      Fit-3 ta’ Ġunju 2022 tressqet azzjoni kontra l-Iżlanda quddiem il-Qorti tal-EFTA mill-Awtorità ta’ Sorveljanza tal-EFTA, irrappreżentata minn Kyrre Isaksen, Ingibjörg-Ólöf Vilhjálmsdóttir, u Melpo-Menie Joséphidès, li jaġixxu bħala Aġenti tal-Awtorità ta’ Sorveljanza tal-EFTA, Avenue de Arts 19H, B-1000 Brussell, il-Belġju.
      L-Awtorità ta’ Sorveljanza tal-EFTA titlob lill-Qorti tal-EFTA biex:
      
                  1.
               
               
                  Tiddikjara li l-Iżlanda naqset milli tissodisfa l-obbligi tagħha skont l-Artikolu 7 tal-Ftehim ŻEE billi naqset milli tagħmel l-Atti li ġejjin, kif adattati mill-Protokoll 1 ta’ dak il-Ftehim, parti mill-ordinament ġuridiku tagħha:
                  
                              a.
                           
                           
                              Ir-Regolament Delegat tal-Kummissjoni (UE) 2016/2022 tal-14 ta’ Lulju 2016 li jissupplimenta r-Regolament (UE) Nru 600/2014 tal-Parlament Ewropew u tal-Kunsill rigward standards tekniċi regolatorji dwar l-informazzjoni għar-reġistrazzjoni ta’ ditti minn pajjiżi terzi u l-format tal-informazzjoni li għandha tiġi pprovduta lill-klijenti, imsemmi fil-punt 31bag tal-Anness IX tal-Ftehim ŻEE,
                           
                        
                              b.
                           
                           
                              Ir-Regolament Delegat tal-Kummissjoni (UE) 2017/568 tal-24 ta’ Mejju 2016 li jissupplimenta d-Direttiva 2014/65/UE tal-Parlament Ewropew u tal-Kunsill fir-rigward tal-istandards tekniċi regolatorji għall-ammissjoni tal-istrumenti finanzjarji għan-negozjar fi swieq regolati, imsemmi fil-punt 31bak tal-Anness IX tal-Ftehim ŻEE,
                           
                        
                              c.
                           
                           
                              Ir-Regolament Delegat tal-Kummissjoni (UE) 2017/575 tat-8 ta’ Ġunju 2016 li jissupplementa d-Direttiva 2014/65/UE tal-Parlament Ewropew u tal-Kunsill dwar is-swieq fl-istrumenti finanzjarji f’dak li għandu x’jaqsam mal-istandards tekniċi regolatorji dwar id-dejta li għandha tiġi ppubblikata miċ-ċentri tal-eżekuzzjoni dwar il-kwalità tal-eżekuzzjoni tat-tranżazzjonijiet, imsemmi fil-punt 31bar tal-Anness IX tal-Ftehim ŻEE,
                           
                        
                              d.
                           
                           
                              Ir-Regolament Delegat tal-Kummissjoni (UE) 2017/576 tat-8 ta’ Ġunju 2016 li jissupplimenta d-Direttiva 2014/65/UE tal-Parlament Ewropew u tal-Kunsill fir-rigward ta’ standards tekniċi regolatorji għall-pubblikazzjoni annwali mid-ditti tal-investiment ta’ informazzjoni dwar l-identità taċ-ċentri tal-eżekuzzjoni u dwar il-kwalità tal-eżekuzzjoni, imsemmi fil-punt 31bas tal-Anness IX tal-Ftehim ŻEE,
                           
                        
                              e.
                           
                           
                              Ir-Regolament Delegat tal-Kummissjoni (UE) 2017/583 tal-14 ta’ Lulju 2016 li jissupplimenta r-Regolament (UE) Nru 600/2014 tal-Parlament Ewropew u tal-Kunsill dwar is-swieq tal-istrumenti finanzjarji fir-rigward tal-istandards tekniċi regolatorji dwar rekwiżiti ta’ trasparenza għal ċentri tan-negozjar u ditti ta’ investiment fir-rigward tal-bonds, il-prodotti finanzjarji strutturati, il-kwoti ta’ emissjonijiet u d-derivattivi, imsemmi fil-punt 31baz tal-Anness IX tal-Ftehim ŻEE
                           
                        
                              f.
                           
                           
                              Ir-Regolament Delegat tal-Kummissjoni (UE) 2017/585 tal-14 ta’ Lulju 2016 li jissupplimenta r-Regolament (UE) Nru 600/2014 tal-Parlament Ewropew u tal-Kunsill fir-rigward tal-istandards tekniċi regolatorji għall-istandards u l-formati tad-dejta ta’ referenza tal-istrumenti finanzjarji, u l-miżuri tekniċi marbutin ma’ arranġamenti li għandhom isiru mill-Awtorità Ewropea tat-Titoli u s-Swieq u l-awtoritajiet kompetenti, imsemmi fil-punt 31bazb tal-Anness IX tal-Ftehim ŻEE,
                           
                        
                              g.
                           
                           
                              Ir-Regolament Delegat tal-Kummissjoni (UE) 2017/586 tal-14 ta’ Lulju 2016 li jissupplimenta d-Direttiva 2014/65/UE tal-Parlament Ewropew u tal-Kunsill fir-rigward ta’ standards tekniċi regolatorji għall-iskambju ta’ informazzjoni bejn l-awtoritajiet kompetenti fil-kooperazzjoni f’attivitajiet superviżorji, verifiki fuq il-post u investigazzjonijiet, imsemmi fil-punt 31bazc tal-Anness IX tal-Ftehim ŻEE,
                           
                        
                              h.
                           
                           
                              Ir-Regolament Delegat tal-Kummissjoni (UE) 2017/1018 tad-29 ta’ Ġunju 2016 li jissupplimenta d-Direttiva 2014/65/UE tal-Parlament Ewropew u tal-Kunsill dwar is-swieq fl-istrumenti finanzjarji fir-rigward ta’ standards tekniċi regolatorji li jispeċifikaw l-informazzjoni li trid tiġi nnotifikata mid-ditti tal-investiment, l-operaturi tas-suq u l-istituzzjonijiet ta’ kreditu, imsemmi fil-punt 31bazp tal-Anness IX tal-Ftehim ŻEE,
                           
                        
                              i.
                           
                           
                              Ir-Regolament Delegat tal-Kummissjoni (UE) 2017/1799 tat-12 ta’ Ġunju 2017 li jissupplimenta r-Regolament (UE) Nru 600/2014 tal-Parlament Ewropew u tal-Kunsill fir-rigward tal-eżenzjoni ta’ ċerti banek ċentrali ta’ pajjiżi terzi waqt it-twettiq tagħhom ta’ politika monetarja, tal-kambju u tal-istabilità finanzjarja minn rekwiżiti ta’ trasparenza ta’ qabel u wara n-negozjar, imsemmi fil-punt 31bazt tal-Anness IX tal-Ftehim ŻEE,
                           
                        
                              j.
                           
                           
                              Ir-Regolament Delegat tal-Kummissjoni (UE) 2017/1943 tal-14 ta’ Lulju 2016 li jissupplimenta d-Direttiva 2014/65/UE tal-Parlament Ewropew u tal-Kunsill fir-rigward tal-istandards tekniċi regolatorji dwar l-informazzjoni u r-rekwiżiti għall-awtorizzazzjoni tad-ditti tal-investiment, imsemmi fil-punt 31bazu tal-Anness IX tal-Ftehim ŻEE,
                           
                        
                              k.
                           
                           
                              Ir-Regolament Delegat tal-Kummissjoni (UE) 2017/2194 tal-14 ta’ Awwissu 2017 li jissupplimenta r-Regolament (UE) Nru 600/2014 tal-Parlament Ewropew u tal-Kunsill dwar is-swieq tal-istrumenti finanzjarji rigward l-ordnijiet f’pakkett, imsemmi fil-punt 31bazz tal-Anness IX tal-Ftehim ŻEE,
                           
                        
                              l.
                           
                           
                              Ir-Regolament ta’ Implimentazzjoni tal-Kummissjoni (UE) 2016/824 tal-25 ta’ Mejju 2016 li jistabbilixxi standards tekniċi ta’ implimentazzjoni fir-rigward tal-kontenut u l-format tad-deskrizzjoni tal-funzjonament ta’ faċilitajiet multilaterali tan-negozjar u faċilitajiet organizzati tan-negozjar u n-notifika lill-Awtorità Ewropea tat-Titoli u s-Swieq skont id-Direttiva 2014/65/UE tal-Parlament Ewropew u tal-Kunsill dwar is-swieq fl-istrumenti finanzjarji, imsemmi fil-punt 31bad tal-Anness IX tal-Ftehim ŻEE,
                           
                        
                              m.
                           
                           
                              Ir-Regolament ta’ Implimentazzjoni tal-Kummissjoni (UE) 2017/953 tas-6 ta’ Ġunju 2017 li jistabbilixxi standards tekniċi ta’ implimentazzjoni fir-rigward tal-format u t-twaqqit tar-rapporti dwar il-pożizzjonijiet tad-ditti tal-investiment u l-operaturi tas-suq ta’ ċentri tan-negozjar skont id-Direttiva 2014/65/UE tal-Parlament Ewropew u tal-Kunsill dwar is-swieq fl-istrumenti finanzjarji, imsemmi fil-punt 31bazk tal-Anness IX tal-Ftehim ŻEE,
                           
                        
                              n.
                           
                           
                              Ir-Regolament ta’ Implimentazzjoni tal-Kummissjoni (UE) 2017/980 tas-7 ta’ Ġunju 2017 li jistabbilixxi standards tekniċi ta’ implimentazzjoni dwar il-formuli, il-mudelli u l-proċeduri standard għall-kooperazzjoni fl-attivitajiet superviżorji, għall-verifiki fuq il-post, u l-investigazzjonijiet u l-iskambju tal-informazzjoni bejn l-awtoritajiet kompetenti skont id-Direttiva 2014/65/UE tal-Parlament Ewropew u tal-Kunsill, imsemmi fil-punt 31bazl tal-Anness IX tal-Ftehim ŻEE,
                           
                        
                              o.
                           
                           
                              Ir-Regolament ta’ Implimentazzjoni tal-Kummissjoni (UE) 2017/981 tas-7 ta’ Ġunju 2017 li jistabbilixxi standards tekniċi ta’ implimentazzjoni fir-rigward ta’ formoli, mudelli u proċeduri standard għall-konsultazzjoni ma’ awtoritajiet kompetenti oħrajn qabel ma tingħata awtorizzazzjoni konformi mad-Direttiva 2014/65/UE tal-Parlament Ewropew u tal-Kunsill, imsemmi fil-punt 31bazm tal-Anness IX tal-Ftehim ŻEE,
                           
                        
                              p.
                           
                           
                              Ir-Regolament ta’ Implimentazzjoni tal-Kummissjoni (UE) 2017/988 tas-6 ta’ Ġunju 2017 li jistipula standards tekniċi ta’ implimentazzjoni dwar formoli, mudelli u proċeduri standard għal arranġamenti ta’ kooperazzjoni fir-rigward ta’ ċentru ta’ negozjar li l-operazzjonijiet tiegħu huma ta’ importanza sostanzjali fi Stat Membru ospitanti, imsemmi fil-punt 31bazn tal-Anness IX tal-Ftehim ŻEE,
                           
                        
                              q.
                           
                           
                              Ir-Regolament ta’ Implimentazzjoni tal-Kummissjoni (UE) 2017/1093 tal-20 ta’ Ġunju 2017 li jistipula standards tekniċi ta’ implimentazzjoni fir-rigward tal-format ta’ rapporti ta’ pożizzjoni minn ditti tal-investiment u operaturi tas-suq, imsemmi fil-punt 31bazq tal-Anness IX tal-Ftehim ŻEE,
                           
                        
                              r.
                           
                           
                              Ir-Regolament ta’ Implimentazzjoni tal-Kummissjoni (UE) 2017/1111 tat-22 ta’ Ġunju 2017 li jniżżel standards tekniċi ta’ implimentazzjoni fir-rigward ta’ proċeduri u formoli standard għas-sottomissjoni ta’ informazzjoni dwar sanzjonijiet u miżuri skont id-Direttiva 2014/65/UE tal-Parlament Ewropew u tal-Kunsill, imsemmi fil-punt 31bazs tal-Anness IX tal-Ftehim ŻEE,
                           
                        
                              s.
                           
                           
                              Ir-Regolament ta’ Implimentazzjoni tal-Kummissjoni (UE) 2017/1944 tat-13 ta’ Ġunju 2017 li jistabbilixxi standards tekniċi ta’ implimentazzjoni fir-rigward ta’ forom, formoli u proċeduri standard għall-proċess ta’ konsultazzjoni bejn l-awtoritajiet kompetenti rilevanti fir-rigward tan-notifika ta’ akkwiżizzjoni proposta ta’ parteċipazzjoni kwalifikanti f’ditta tal-investiment konformi mad-Direttivi 2004/39/KE u 2014/65/UE u tal-Parlament Ewropew u tal-Kunsill, imsemmi fil-punt 31bazv tal-Anness IX tal-Ftehim ŻEE,
                           
                        
                              t.
                           
                           
                              Ir-Regolament ta’ Implimentazzjoni tal-Kummissjoni (UE) 2017/1945 tad-19 ta’ Ġunju 2017 li jistabbilixxi standards tekniċi ta’ implimentazzjoni fir-rigward ta’ notifiki minn u lill-applikanti u ditti tal-investiment awtorizzati skont id-Direttiva 2014/65/UE tal-Parlament Ewropew u tal-Kunsill, imsemmi fil-punt 31bazw tal-Anness IX tal-Ftehim ŻEE,
                           
                        
                              u.
                           
                           
                              Ir-Regolament ta’ Implimentazzjoni tal-Kummissjoni (UE) 2017/2382 tal-14 ta’ Diċembru 2017 li jistabbilixxi standards tekniċi ta’ implimentazzjoni fir-rigward ta’ formoli, mudelli u proċeduri standard għat-trażmissjoni tal-informazzjoni f’konformità mad-Direttiva 2014/65/UE tal-Parlament Ewropew u tal-Kunsill, imsemmi fil-punt 31bazze tal-Anness IX tal-Ftehim ŻEE,
                           
                        
                              v.
                           
                           
                              Ir-Regolament Delegat tal-Kummissjoni (UE) 2019/462 tat-30 ta’ Jannar 2019 li jemenda r-Regolament Delegat (UE) 2017/1799 fir-rigward tal-eżenzjoni tal-Bank of England mir-rekwiżiti ta’ trasparenza ta’ qabel u wara n-negozjar tar-Regolament (UE) Nru 600/2014 tal-Parlament Ewropew u tal-Kunsill, imsemmi fil-punt 31bazt tal-Anness IX tal-Ftehim ŻEE,
                           
                        
            
                  2.
               
               
                  Tordna lill-Iżlanda tħallas l-ispejjeż ta’ dawn il-proċedimenti
               
            L-isfond legali u fattwali u l-motivi miġjuba bħala sostenn:
      
                  —
               
               
                  Permezz ta’ din l-applikazzjoni, l-Awtorità ta’ Sorveljanza tal-EFTA qed tfittex dikjarazzjoni li l-Iżlanda naqset milli tadotta l-miżuri meħtieġa biex tagħmel ċerti atti li jikkonċernaw il-qafas regolatorju għas-swieq fl-istrumenti finanzjarji, inkorporati fl-Anness IX (Servizzi Finanzjarji) tal-Ftehim dwar iż-Żona Ekonomika Ewropea (“il-Ftehim ŻEE”) permezz tad-Deċiżjonijiet tal-Kumitat Konġunt taż-ŻEE Nru 85/2019 u Nru 100/2019, parti mill-ordinament ġuridiku intern tagħha.
               
            
                  —
               
               
                  L-awtorità ta’ Sorveljanza tal-EFTA ssostni li l-Iżlanda naqset milli tissodisfa l-obbligi tagħha skont l-Artikolu 7 tal-Ftehim ŻEE, billi naqset milli tagħmel l-atti parti mill-ordinament ġuridiku tagħha.